Samsung ja Skype teatasid, et sel  aastal turule tulevatel uutel Samsungi LED 7000 ja 8000 seeria HD-teleritel on sisseehitatud Skype'i tarkvara.    Samsungi teatel laseb see kasutajatel teha Skype'i hääl- ja videokõnesid teleri kaudu. Skype'iga varustatud Samsungi telerid jõudsid müügile Koreas 25. veebruaril, muudele turgudele jõuavad need aga aasta esimeses pooles.    Samsungi Skype'i toega telerid on järjekordne samm Skype'i soovi suunas teha video- ja häälkõned kättesaadavaks kõigi internetiseadmetes, sealhulgas  internetiühendusega telerites. Esimesi sisseehitatud Skype'i tarkvaraga telereid tutvustati aasta alguses Los Angeleses toimunud üleilmsel tarbeelektroonika messil.    Lähikuudel üle maailma müügivõrkudesse jõudvad Samsungi LED 7000 ja 8000 seeria telerid on varustatud Samsungi tasuta internet@TV teenusega, mis võimaldab ligipääsu valitud netilehekülgedele ja erinevate digiteenuste kasutamist.    Kui ühendada teler internetti ja kasutada spetsiaalset ISS'i toodetud veebikaamerat FREETALK® TV  Camera for Samsung, saab teha ja vastu võtta nii hääl- kui high quality video formaadis videokõnesid.    Häälkõnedes kasutatakse Skype'i SILK audiokoodekit, mis võimaldab superkvaliteediga heli.    Teleri kaugjuhtimispuldi abil saab luua tasuta Skype'i kasutajakonto, logida sisse olemasolevasse kontosse ja liikuda menüüs teleekraanil nähtava Skype'i kasutajaliidese kaudu. Soodsate tasude eest saab helistada Skype'i kaudu laua- ja mobiiltelefonidele.    E24.ee    NB! Kliki ka nendele artiklitele: